Қазақстаннан Парижге қалай жетуге болады
DATE: 18:46, 26 Шілде 2024 | GMT +5
TITLE: Қазақстаннан Парижге қалай жетуге болады
URL: https://kaz.inform.kz/news/kazakstannan-parizhge-kalay-zhetuge-boladi-07c377/
META: DATE: 18:46, 26 Шілде 2024 | GMT +5
TOTAL WORDS: 146
AUTHOR(S):
TEXT: «Қазақстан мен Франция аралығында қолданыстағы нормативтік – құқықтық базаға сәйкес әр тараптан аптасына үш рет тұрақты рейсті орындау рұқсат етілген. Осылайша, 2015 жылдан бастап «Air Astana» компаниясы COVID-19 пандемиясы басталғанға дейін «Астана – Париж» бағыты бойынша тікелей әуе рейстерін орындады», - делінген министрлік берген жауапта. Көлік министрлігінің мәліметінше, қазір елімізден Парижге тікелей әуе рейсі қатынамайды, бірақ қазақстандықтар Еуропа қалалары арқылы жете алады. Атап айтқанда, Лондон, Франкфурт, Прага, Милан, Варшава, Ыстамбұл, Анкара арқылы жазғы Олимпиада шаһарына ұшып баруға болады. «Бүгінде 2 қазақстандық және 5 шетелдік әуе компаниясы Еуропаның 6 еліне аптасына 114 рейс жиілігімен 17 бағыт бойынша жолаушыларды тасымалдайды», - дейді ведомстводан. Сондай-ақ, министрліктен Қазақстан Республикасында әлемдік тәжірибеге сәйкес әуе көлігінің бағасы мемлекет тарапынан реттелмейтіндігі хабарланды. Айта кетейік, санаулы сағаттан соң Париж-2024 Олимпиадасы салтанатты түрде ашылады. Jibek Joly телеарнасы елорда тұрғындары мен қонақтары үшін орталық саябақта Париж Олимпиадасының ашылу салтанатын тікелей эфирде, ашық аспан астында тамашалауды ұсынады
